Астанада үйдің паркингі өртеніп, 3 адам газға уланып қалды
"Астанада үйдің паркингі өртеніп, 3 адам газға уланып қалды" | "https://abai.kz/post/169594"
TITLE: Астанада үйдің паркингі өртеніп, 3 адам газға уланып қалды
URL: https://abai.kz/post/169594
META: "Астанада үйдің паркингі өртеніп, 3 адам газға уланып қалды" | "https://abai.kz/post/169594"
DATE: 06.06.2023
AUTHOR(s): Abai.kz
TOTAL WORDS: 122
TEXT: Елорданың тұрғын үй кешендерінің бірінде болған өрттен 6 көлік өртеніп кетті, тағы 4 машинаға зақым келді, деп хабарлады Төтенше жағдайлар министрлігі. Бұған дейін Қ. Мұхамедханов көшесіндегі тұрғын үй кешені паркингінде өрт шыққаны хабарланған еді. Өрт сөндірушілер оқиға орнына 7 минутта жетіп, автотұрақта көліктер жанып жатқанын анықтаған. «6 маусым күні сағат 11:56-да Қ. Мұхамедханов көшесіндегі үйде 3 қойма үй-жайы мен 6 жеңіл көлік өртенді, жылу әсерінен тағы 4 автокөлікке зақым келді. Құтқарушылардың күшімен, оның ішінде жоғарғы қабаттардан автобаспалдақ арқылы 17 адам эвакуацияланды, оның ішінде 6 бала бар», - деп хабарлады министрліктің баспасөз қызметінен. «Көміртегі тотығымен улану» алдын ала диагнозымен 3 адам ауруханаға жеткізілді. Тілсіз жаудың таралуы сағат 14:33-те тоқтатылып, 15:02-де толығымен сөндірілген. Оқиға орнында 70 өрт сөндіруші мен 18 техника жұмыс істеген. Abai.kz
